Diari Oficial de la Generalitat Valenciana


Sumari del DOGV 5952, del 11-02-2009 (2009/1301)

ORDRE de 5 de desembre de 2008, de la Conselleria de Medi Ambient, Aigua, Urbanisme i Habitatge, per la qual s'aprova la modificació del traçat del camí ramader assagador del Piné, que discorre pel terme municipal de Sant Joan de Moró.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5952

Data del DOGV
:   11-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1301


Data del document
:   05-12-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Sant Joan de Moró
    * via rural
    * ramat

ORDRE de 5 de desembre de 2008, de la Conselleria de Medi Ambient, Aigua, Urbanisme i Habitatge, per la qual s'aprova la modificació del traçat del camí ramader assagador del Piné, que discorre pel terme municipal de Sant Joan de Moró. [2009/1301]  
Traçat classificat actualment i que s'ha de desafectar  
  
Nou traçat que s'ha d'afectar com a camí ramader  
Vista la sol·licitud de la mercantil Watts Blake Bearn España, SA, registrada en data 19 de maig de 2006, de modificació parcial del traçat del camí ramader assagador del Piné, que discorre pel terme municipal de Sant Joan de Moró. A la sol·licitud s'adjunta el projecte de desviació del assagador del Piné, de data 15 de maig de 2006.  
Aquest camí ramader està afectat pel pla d'explotació de la concessió minera Arcitras número 2112, la qual va ser atorgada el 17 de maig de 1985 per la Conselleria d'Indústria i Energia de la Generalitat Valenciana a la mercantil Arcillas Industriales y Transformaciones, SL, absorbida per WBB España, SA en data 1 de juliol de 2000.  
Els camins ramaders del terme municipal de Vilafamés (Castelló) van ser classificats per Ordre ministerial de 20 de maig de 1957 i publicades en el BOE el 10 d'agost de 1957. En l'esmentada classificació l'assagador del Piné té una amplària de 20,89 metres. Segons el Decret 201/1990, de 10 de desembre, del Consell, es va segregar part del terme municipal de Vilafamés (Castelló) per a constituir municipi independent amb la denominació de Sant Joan de Moró, i no es va classificar el camí ramader assagador del Piné que actualment es troba íntegrament al municipi de Sant Joan de Moró.  
Té continuïtat a través del camí ramader número 20, assagador de la Talaiola al coll d'Ullastre, uns 200 metres lineals més al nord del punt on s'uneix aquest últim camí ramader amb el camí ramader número 25 assagador de Llançola, l'eix longitudinal d'ambdós és la línia jurisdiccional entre Vilafamés i Sant Joan de Moró.  
No consta que el camí ramader assagador del Piné estiga delimitat.  
Vista la resolució del conseller de Territori i Habitatge, de data 14 de juny de 2007, on acorda l'inici de l'expedient de modificació parcial de traçat del camí ramader assagador del Piné, que discorre pel terme municipal de Sant Joan de Moró, amb subjecció a la legislació vigent.  
Vist l'informe-proposta per l'enginyer instructor, amb el vistiplau del cap de la Secció Forestal del Servei Territorial de Medi Ambient de Castelló, de data 25 de juny de 2008, favorable a la modificació de traçat del camí ramader abans esmentat, afectades per la concessió minera número 2112 Arcitras, en els termes següents:  
Trazado clasificado actualmente y a desafectar  
  
Nuevo trazado a afectar como vía pecuaria  
  
L'àrea total de 10.074 m² del nou traçat inclou 313 m² corresponents a l'encreuament del barranc de Sant Miquel (parcel·la 9013 del polígon 12), per la qual cosa la mercantil aportarà al nou traçat 9.761 m².  
Els terrenys per on discorrerà el camí ramader són de titularitat de la mercantil sol·licitant, excepte el pas sobre el barranc de Sant Miquel, que és domini públic hidràulic el titular del qual (Confederació Hidrogràfica del Xúquer) ha informat favorablement el nou traçat de l'assagador del Piné, sempre que per a qualsevol actuació en el seu domini es dispose de la preceptiva autorització d'aquest organisme.  
Posteriorment, en data 1 de setembre de 2008 té entrada en la Conselleria la proposta del director territorial de Medi Ambient, Aigua, Urbanisme i Habitatge de Castelló, de data 18 d'agost de 2008, favorable a la modificació de traçat del camí ramader esmentat, afectat per l'explotació minera Arcitras.  
Vist l'informe de la tècnica del Servei de Gestió Forestal, de data 23 d'octubre de 2008, on indica que la proposta de modificació de traçat reuneix tots els requisits establits en l'article 11 de la Llei 3/95, de 23 de març, de camins ramaders:  
La integritat superficial, en aportar la mercantil terrenys amb una superfície resultant major que la inicial, com a béns de domini públic. La superfície que s'ha de desafectar és de 9.609 m² i la que aporta la mercantil és de 9.761 m², per la qual cosa hi ha una diferència de 152 m².  
La idoneïtat dels itineraris i traçats. Des del punt de vista funcional, el traçat proposat és idoni ja que permet el trànsit ramader, si és el cas, i altres usos compatibles i complementaris.  
La continuïtat. El nou traçat dóna continuïtat al camí ramader del Piné pel seu enllaç amb el camí ramader de la Talaiola al coll d'Ullastre, uns 200 metres lineals més al nord del punt on s'uneix aquest últim camí ramader amb l'assagador de Llançola. L'eix longitudinal d'ambdós, en aquesta zona, és el límit entre Vilafamés i Sant Joan de Moró.  
Vistos l'informe del Servei de Gestió Forestal i la proposta de la direcció general de Gestió del Medi Natural de data 10 de novembre de 2008, favorable a la proposta de modificació parcial de traçat del camí ramader esmentat, atés que s'ha tramitat l'expedient d'acord amb la legislació vigent.  
La proposta de modificació parcial de traçat del camí ramader esmentat implica la desafectació prèvia de l'antic tram, l'afectació del nou i la permuta d'ambdós entre els seus legítims propietaris, de manera que la Generalitat adquireix la propietat dels terrenys de la mercantil sol·licitant, els títols de propietat de la qual consten en l'expedient, excepte el pas sobre el barranc de Sant Miquel, de domini públic hidràulic, el titular del qual ha informat favorablement respecte el nou traçat del camí ramader del Piné, adquirint aquest pas un doble caràcter demanial.  
Vistos els articles 10 i 11 de la Llei 3/95, de 23 de març, de camins ramaders, que regulen la modificació de traçat de camins ramaders i la desafectació del domini públic de terrenys de camins ramaders, i la Llei 30/92, de 26 de novembre, de règim jurídic de les administracions públiques i del procediment administratiu comú.  
També la Llei 14/2003, de 10 d'abril, de patrimoni de la Generalitat Valenciana, que encara que és supletòria a la de camins ramaders vigent, ha d'observar-se el seu compliment quant a la regulació en aquesta de la desafectació demanial o permuta dels béns immobles de la Generalitat.   
Vist l'informe de l'Advocacia General de la Generalitat, de data 25 de novembre de 2008, favorable a la modificació del traçat del camí ramader esmentat, remés a la Direcció General de Gestió del Medi Natural en data 28 de novembre de 2008.  
Vistos els preceptes legals esmentats i la resta de concordant i pertinent aplicació, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, aprovat per Decret 131/2007, de 27 de juliol, del Consell (DOCV 30 de juliol de 2007), modificat per Decret 106/2008, de 18 de juliol.  
ORDENE  
Aprovar la modificació parcial de traçat del camí ramader assagador del Piné, que discorre pel terme municipal de Sant Joan de Moró, a instàncies de la mercantil Watts Blake Bearn España, SA, conforme es descriu en aquesta resolució, i procedir a:  
Primer. Desafectar el tram del camí ramader descrit en el projecte i grafiat en el plànol, les dades del qual queden reflectides en els quadres anteriorment indicats en aquesta resolució.  
Segon. Afectar el nou tram proposat del camí ramader descrit en el projecte i grafiat en el plànol, les dades del qual queden reflectides en els quadres anteriorment indicats en aquesta resolució.  
Tercer. Autoritzar la permuta entre els terrenys desafectats i els oferits per la mercantil Watts Blake Bearn España, SA.  
Permuta que haurà de formalitzar-se posteriorment per a fer-se efectiva.  
València, 5 de desembre de 2008  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN